У складу са чланом 62. став 3. и чланом 64 став 1.  Закона о високом образовању ("сл. Гласник РС", br. 88/2017, 73/2018, 27/2018 – др. закон, 67/2019, 6/2020 – др.закони, 11/2021 – аутентично тумачење, 67/2021, 67/2021 – др.закон, 76/2023 i 19/2025), а у складу са чланом 8 Статута Националног савета словачке националне мањине Број: 01-117/2018-01 од 28.12.2018. и чланом 2 Пословника о раду Извршног одбора НССНМ, Извршни одбор је на 94. ел. седници  одржаној од дана 21.01.2026. до 23.01.2026. године, донео је следећу



ОДЛУКУ О ДАВАЊУ МИШЉЕЊА
на нацрт 
Одлуке о оснивању Академије струковних студија Нови Сад у Новом Саду

                                                                       I

Даје се позитивно мишљење на нацрт Одлуке о оснивању Академије струковних студија Нови Сад у Новом Саду.


II

Одлуку доставити председнику Савета ради одобравања на првој наредној седници Националног савета словачке националне мањине.


Образложење 

Покрајински секретаријат за високо образовање и научноистраживачку делатност је Националном савету словачке националне мањине доставило Захтев за давање мишљења на нацрт покрајинске скупштинске Одлуке о оснивању Академије струковних студија Нови Сад у Новом Саду, број: 005202069 2025 09418 004 000 000 001 01 006 од дана 15.01.2026. године.
Извршни одбор разматрао је на 94. Електронској седници, одржаној од дана 21.01.2026. до 23.01.2026. године достављени захтев.

Након разматрања достављене документације и дискусије, узимајући у обзир изнете разлоге и ставове, присутни су приступили гласању.

За давање позитивног мишљења на нацрт покрајинске скупштинске Одлуке о оснивању Академије струковних студија Нови Сад у Новом Саду гласало је 7 чланова Извршног одбора од укупног броја присутних. Против гласало је 0 чланова. Уздржаних чланова није било.
У складу са горе наведеним, а на основу члана 15. Закона о националним саветима националних мањина, донета је одлука из диспозитива. 
Имајући у виду да су се сви чланови Извршног одбора изјаснили до 22.01.2026. године, констатује се да је са наведеним датумом седница завршена
Национални савет словачке националне мањине даје препоруку да се при новој акредитацији програма за образовање васпитача обнови изучавање словачког језика као матерњег за образовање васпитача припадника националне мањине увођењем предмета: матерњи језик, словачка књижевност за децу и методика наставе словачког језика.

Број: 01- 7 /2026-04
Датум: 22.01.2026
Место: Нови Сад
	
ПРЕДСЕДНИК ИЗВРШНОГ ОДБОРА 

Елена Турански с.р.


ПРЕДСЕДНИЦА НАЦИОНАЛНОГ САВЕТА
СЛОВАЧКЕ НАЦИОНАЛНЕ МАЊИНЕ

Душанка Петрак 


